98/311/EY: Neuvoston päätös, tehty 1 päivänä toukokuuta 1998, Italian liiallisen alijäämän olemassaolosta tehdyn päätöksen kumoamisesta



Virallinen lehti nro L 139 , 11/05/1998 s. 0015 - 0016



NEUVOSTON PÄÄTÖS, tehty 1 päivänä toukokuuta 1998, Italian liiallisen alijäämän olemassaolosta tehdyn päätöksen kumoamisesta (98/311/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 104 c artiklan 12 kohdan, ottaa huomioon komission suosituksen, sekä katsoo, että talous- ja rahaliiton toinen vaihe alkoi 1 päivänä tammikuuta 1994; perustamissopimuksen 109 e artiklan 4 kohdassa määrätään, että toisen vaiheen aikana jäsenvaltiot pyrkivät välttämään liiallisia julkistalouden alijäämiä, liiallista alijäämää koskevalla menettelyllä päätetään, onko olemassa liiallinen alijäämä, ja kun liiallinen alijäämä on oikaistu, kumotaan kyseinen päätös; liiallisia alijäämiä koskeva menettely määräytyy toisen vaiheen aikana perustamissopimuksen 104 c artiklan mukaan, lukuun ottamatta 1, 9 ja 11 kohtaa; perustamissopimukseen liitetyssä liiallisia alijäämiä koskevasta menettelystä tehdyssä pöytäkirjassa on lisämääräyksiä liiallista alijäämää koskevan menettelyn soveltamisesta; neuvoston asetuksessa (EY) N:o 3605/93 (1) vahvistetaan yksityiskohtaiset säännöt ja määritelmät kyseisen pöytäkirjan soveltamiseksi, neuvosto päätti 26 päivänä syyskuuta 1994 perustamissopimuksen 104 c artiklan 6 kohdan mukaisesti komission suosituksesta, että Italiassa on liiallinen alijäämä; 104 c artiklan 7 kohdan mukaisesti neuvosto antoi Italialle suosituksia liiallisen alijäämän tilanteen lopettamiseksi (2), neuvoston päätös liiallisen alijäämän olemassaolosta kumotaan perustamissopimuksen 104 c artiklan 12 kohdan määräysten mukaisesti, kun liiallinen alijäämä jäsenvaltiossa, jota asia koskee, on neuvoston käsityksen mukaan oikaistu, kun neuvosto kumoaa päätöksen, se toimii komission suosituksesta; Italian annettua ennen maaliskuun 1 päivää 1998 asetuksen (EY) N:o 3605/93 mukaisesti kertomuksensa ovat seuraavassa esitetyt komission toimittamiin tietoihin perustuvat päätelmät aiheellisia; Julkisyhteisöjen alijäämä on vuodesta 1993 pienentynyt jyrkästi 2,7 prosenttiin bruttokansantuotteesta vuonna 1997, mikä on alle perustamissopimuksessa määritellyn viitearvon; vuonna 1998 sen ennustetaan pienentyvän edelleen 2,5 prosenttiin bruttokansantuotteesta. Italian hallituksen äskettäin parlamentille antamassa uudessa keskipitkän ajan talousohjelmassa vuosiksi 1998-2001 suunnitellaan julkisyhteisöjen alijäämän pienentyvän edelleen 1,5 prosenttiin bruttokansantuotteesta vuonna 2000 ja 1 prosenttiin vuonna 2001. Julkisyhteisöjen velkasuhde oli enimmillään 124,9 prosenttia bruttokansantuotteesta vuonna 1994, mistä se on vuosittain pienentynyt niin, että se oli vuonna 1997 121,6 prosenttia. Uudessa keskipitkän ajan talousohjelmassa suunnitellaan velkasuhteen pienentymistä 118,2 prosenttiin bruttokansantuotteesta vuonna 1998 ja sen pienentyvän edelleen tulevina vuosina. Vuonna 2001 velkasuhteen suunnitellaan olevan 107 prosenttia bruttokansantuotteesta. Tätä pienentymistä edistävät yksityistämisestä saatavat tulot, jotka vuoteen 2001 asti ovat vuosittain 0,5-0,75 prosenttia bruttokansantuotteesta. Italian hallitus on myös ilmoittanut sitoutuvansa pienentämään velkasuhteen 100 prosentin alapuolelle vuoteen 2003 mennessä. Velkasuhteen alenevaa suuntaa ovat edistäneet alijäämän pienentyminen sekä erityisesti perusylijäämän tasainen kasvu; vuonna 1997 perusyläämä oli yli 6 prosenttia bruttokansantuotteesta. Italian hallitus on äskettäin vahvistanut uudelleen, että se sitoutuu pitämään perusyläämän tasolla, joka voimakkaasti tukee velkasuhteen pienentymistä. Tämä perusyläämä on keskeinen tekijä velkasuhteen pysyvästi alenevan suuntauksen ylläpitämiseksi. Alijäämä oli vuonna 1997 perustamissopimuksessa määritellyn viitearvon alapuolella, missä sen odotetaan pysyvän myös vuonna 1998 ja pienentyvän edelleen keskipitkällä aikavälillä; kolmen viime vuoden aikana velkasuhde on pienentynyt, ja pienentymisen odotetaan nopeutuvan tulevina vuosina. ON TEHNYT TÄMÄN PÄÄTÖKSEN: 1 artikla Kokonaistilanteen arviointi osoittaa, että Italian liiallisen alijäämän tilanne on oikaistu. 2 artikla Kumotaan Italian liiallisen alijäämän olemassaolosta 26 päivänä syyskuuta 1994 tehty neuvoston päätös. 3 artikla Tämä päätös on osoitettu Italian tasavallalle. Tehty Brysselissä 1 päivänä toukokuuta 1998. Neuvoston puolesta G. BROWN Puheenjohtaja (1) EYVL L 332, 31.12.1993, s. 7 (2) Neuvoston suositukset, annettu 7 päivänä marraskuuta 1994, 24 päivänä heinäkuuta 1995, 16 päivänä syyskuuta 1996 ja 15 päivänä syyskuuta 1997.